open-index/open-wikipedia-markdown huggingface dataset:
Port Moresby

**Port Moresby** (/ ˈmɔːrzbi /; Tok Pisin: *Pot Mosbi*), disabuik juo **Pom City** atau **Moresby** sajo, adolah ibu kota jo kota tagadang di Papua Nugini, sarato kota tagadang di Pasifik Selatan di lua Australia jo Selandia Baru. Pado taun 2020, kota iko mampunyoi populasi sabanyak 383.000 jiwa.[2] Urang Inggirih patamo nan sampai di siko adolah Kapten John Moresby pado taun 1873. Kota iko dinamoi badasa namo apaknyo, yaitu Laksamana Sir Fairfax Moresby. Port Moresby manjadi tuan rumah KTT APEC pado November 2018.[3]
Taipei

**Taipei** (/ ˌtaɪˈpeɪ / [4]), atau rasminyo **Kota Taipei**, adolah ibu kota[5] jo daerah kusuih di Taiwan (namo rasmi nagara: Republik Cino). Talatak di Taiwan utara, Kota Taipei adolah wilayah nan bakuliliang dek daerah kusuih Kota Taipei Baru, nan jaraknyo sakita 25 km (16 mil) barat daya kota palabuahan utara Keelung. Sabagian gadang kota barado di Cakuangan Taipei, daulunyo dasa danau kuno. Cakuangan iko babateh jo lambah nan agak sempik di Sungai Keelung jo Xindian, nan bagabuang mambantuak Sungai Tamsui di sapanjang bateh barat kota.[6]

Kota iko adolah tampek tingga populasi nan jumalahnyo sakita 2.646.204 jiwa (2019),[7] nan mambentuak bagian inti dari wilayah metropolitan Taipei–Keelung, nan maliputi kota-kota tadakek Taipei Baru jo Keelung nan populasi totalnyo mancapai 7.047.559 jiwa,[7][8] sabagai daerah pakotaan tapadek ka-40 di dunia — kiro-kiro sapartigo panduduak Taiwan tingga di distrik metro iko. Namo "Taipei" dapek marujuak ka saluruah wilayah metropolitan, atau nan sabana kota Taipei iko.

## Rujuakan
Urang Pilipino

**Urang Pilipino** (Tagalog: ***Mga Pilipino***; Filipino: ***Mga Filipino***) marupokan sakalompok urang nan tingga di Pilipina, salah ciek nagara nan talatak di Asia Tenggara. Ado sabanyak 101 juto urang Filipino tingga di Pilipina salabiahnyo sabanyak 11 juto urang tingga di lua Pilipina.

Ado sabanyak 180 bahaso digunokan di Pilipina, kabanyakan mareka babicaro dalam rumpun bahaso Austronesia. Kabanyakan mareka babicaro dalam bahaso Inggirih sabagai bahaso kaduo apolai ado bahaso-bahaso Filipino. Mayoritas urang Pilipino baagamo Kristen, dangan Islam sabagai agamo minoritas di Mindanao. Karano pangaruah kolonial, kabudayoan Pilipino disirap dari panjajah Spanyol, Amerika, jo kabudayoan asli.

## Tabik
* 
* 
* 
* 
* 
* 
* 
* 
* 
*  ISBN 978-971-10-0226-8.
* 
* 

## Rujuakan
Xanana Gusmao

**José Alexandre "Kay Rala Xanana" Gusmão** GColIH, GCL, GCMG (bahaso Portugih: [ʒuˈzɛ ɐlɨˈʃɐ̃dɾɨ kaj ˈɾalɐ ʃɐˈnɐnɐ ɣuʒˈmɐ̃w̃]; lahia 20 Juni 1946), acok dipanggia jo namo **Xanana Gusmão** sajo; adolah surang politikus Timor Leste. Inyo mantan pajuang basinjato, jo manjadi Presiden partamo Republik Demokratik Timor Leste (atau presiden katigo kok maetong juo duo presiden sabalunnyo samaso pajuangan kamardekaan sajak taun 1970-an), manjabaik sajak Mai 2002 inggo Mai 2007. Inyo kudian manjabaik Pardana Manteri kaampek Timor Leste, sajak 8 Agustus 2007 inggo 16 Pebruari 2015. Sajak Pebruari 2015, inyo manjadi Mantari Parancanoan jo Investasi Strategis inggo kini ko.

## Asa usua
Gusmão lahia di Manatuto, Timor Portugih, dari kaduo urang gaek nan katurunan Portugih-Timor, nan kaduonyo bakarajo sabagai guru sikola. Namo panggilannyo "Xanana" baambiak dari namo band rock-and-roll Amerika, *Sha Na Na*.

## Palawanan
Satalah pambantuakan "Pamarentahan Samintaro Timor Timur" dek Indonesia, Gusmão manjadi talibaik bana jo kagiatan palawanan. Di maso-maso awa, Gusmão acok bajalan dari kampuang ka kampuang untuak mandapek dukuangan jo rekrutan. Tatapi satalah Fretilin mangalami kamunduran gadang pado awa 1980-an, tamasuak upayo kudeta 1984 nan gagal taradok Gusmão nan dipimpin dek ampek perwira senior Falintil (tamasuak juo Mauk Moruk), Gusmão maninggaan Fretilin jo pindah mandukuang babagai koalisi sentris, inggo akianyo manjadi lawan utamo Fretilin. Pado patangahan 1980-an, inyo lah manjadi pamimpin nan paliang tapandang.

Dek inyo acok masuak barito, Gusmão manjadi sasaran panangkapan pamarentah Indonesia, nan akianyo barasia dilakuan pado Nopember 1992. Gusmão diadili pado Mai 1993, dinyatoan basalah jo dijatuahi ukuman pinjaro saumua iduik dek pamarentah Indonesia. Inyo dianggap basalah badasa Pasal 108 KUHP(pambarontakan), UU No. 12 Taun 1951 (kapamiliakan sinjato api sacaro ilegal), jo Pasal 106 (mancuba untuak mamisahan sabagian wilayah Indonesia). Walaupun kudian inyo bebas pado akia 1999, Gusmão taruih mamimpin palawanan dari dalam pinjaro malalui bantuan dari bininyo Kirsty Sword.

## Rujuakan
Dhaka

**Dhaka** (/ ˈdɑːkə / DAH-kə atau / ˈdækə / DAK-ə, bahaso Bengali: [ˈɖʱaka]), sabalunnyo ditulih **Dacca**, adolah ibu kota jo kota tagadang di Bangladesh. Iko adolah kota tagadang kasambilan di dunia, sarato kaanam tapadek nan populasinyo mancapai 8,9 juta jiwa (dalam bateh kota), jo labiah dari 21 juta jiwa kok tamasuak panduduak dari salingka Wilayah Dhaka Raya. Dhaka adolah pusek ekonomi, politik, jo budaya Bangladesh.

## Caliak pulo

* Bangladesh

## Rujuakan
Via Vallen

**Maulidia Octavia** atau labiah dikatahui sabagai **Via Vallen** () iolah saurang panyanyi dangdut bakabangsoan Indonesia.

## Diskografi
* *Sayang* (2018)

## Rujukan

## Pautan lua
*
Minaro Kamba Petronas

**Minaro Petronas** atau **Minaro Kamba Petronas** () di Kuala Lumpur, Malaysia adolah sapasang minaro kamba nan parnah manjadi bangunan paliang tinggi di dunia sabalun dilampaui dek Taipei 101.  

Minaro Kamba Petronas mamacik gala sabagai bangunan paliang tinggi dari tahun 1998 hinggo 2004 bardasarkan pangukuran dari lantai pintu masuak utamo sampai struktur ateh, manuruik referensi katinggian asli bangunan nan digunoan dek organisasi internasional Dewan Bangunan Tinggi dan Habitat Urban (CTBUH) sajak tahun 1969 (tigo kategori katinggian ditambahan katiko minaro iko ampiang disalasaian pado tahun 1996).

Untuk kategori minaro kamba, Petronas masih marupoan bangunan pancaka langik kamba paliang tinggi di dunia pado abaik ka-20.

## Sijarah
Minaro Kamba Petronas dirancang dek arsitek César Pelli dari Argentina. Pambangunannyo salasai pado tahun 1998 sasudah mamakan wakatu tujuah tahun. Sangkek diresmian, minaro iko manjadi bangunan paliang tinggi di dunia.

## Parbandingan jo minaro lain

Minaro Kamba Petronas manjadi bangunan paliang tinggi di dunia—sabalun salasai dibangunnyo Taipei 101 pado tahun 2004—nan diukua hinggo ka ateh komponen strukturnyo (puncak, bukan antena). Puncak (*spire*) dianggap sabagai bagian pantiang dalam arsitektur bangunan tersebut, dan kok indak dianggap mako banyak mangubah bantuak jo arsitektur bangunan, sadangkan antena bisa dipasang atau dicabuik tanpa mampangaruhi bantuak bangunan. Minaro Kamba Petronas masih marupoan bangunan kamba  paliang tinggi di dunia.

Minaro Willis (sabalunnyo Spears) jo World Trade Center tadiri dari 110 lantai nan bisa ditempati, sahinggo labiah banyak 22 lantai dibandiangan Minaro Kamba Petronas nan mamiliki 88 lantai. Atok jo lantai paliang tinggi Minaro Willis jo World Trade Center agak malabiahi katinggian atok jo lantai paliang tinggi Minaro Kamba Petronas. Antena paliang tinggi di Minaro Willis adolah , labiah tinggi daripado puncak-puncak Minaro Kamba Petronas. Walaupun baitu, manuruik paraturan jo padoman CTBUH, antena-antena Minaro Willis indak diparhitungan sabagai bagian dari fitur arsitekturnyo. Sabaliaknyo, puncak-puncak pado Minaro Kamba Petronas dimasukkan dalam pangukuran katinggian dek bukan marupoan tiang antena. Mako dek itu, Minaro Kamba Petronas malampaui katinggian resmi Minaro Willis dengan salisiah , padahal Minaro Willis mamiliki jumlah lantai labih banyak.

## Rujuakan
Kapulauan Andaman jo Nikobar

**Kapulauan Andaman jo Nikobar** adolah ciek wilayah pasatuan India nan tadiri dari 572 pulau, nan mano 37 di antaronyo bapaunyi. Wilayah kapulauan iko talatak dipatangahan antaro Taluak Benggala jo Lauik Andaman. Wilayah iko labiah kurang 150 km (93 mil) jauahnyo di sabalah utara Aceh di Indonesia, sarato tapisah dari Thailand jo Myanmar dek Lauik Andaman. Wilayah kapulauan iko tadiri dari duo kalompok pulau, yaitu Kapulauan Andaman (sabagian gadang) jo Kapulauan Nikobar.

## Rujuakan
Baritani

**Baritani** (Baritani: *Breizh*; Parancih: *Bretagne*) adolah sabuah wilayah nan talatak di Parancih bagian Barat. Baritani acok pulo disabuik sabagai *Baritania Kaciak*, nan samo-samo baasa dari aka namo nan samo jo *Baritania Rayo* nan marupokan pulau utamo dari Karajoan Sarikek. Dulu, Baritani adolah sabuah karajoan badaulek, lalu baganti manjadi dukato, dan akhianyo dikuasoi jo Karajoan Parancih pado tahun 1532 sabagai sabuah provinsi satuan lain banso. 

Urang asali Baritani adolah Urang Baritani nan marupokan bagian dari Urang Kelt, basarumpun dakek basamo Urang Kamri jo Kernou, sarato basarumpun jauah basamo Urang Ir, Gael Skotland, jo Man. Baritani babatehan jo Kanal Inggirih di utaro, Normandi di timua lauik, Pays de la Loire di tanggaro, Taluak Biskai di Salatan, basarato Lauik Kelt jo Samudaro Atlantik di Barat. Wilayah Baritani kini masuak ka nagaro Parancih.

## Rujuakan
Ahmad Dahlan

**Kiai Haji Ahmad Dahlan** atau **Muhammad Darwis** () adolah saurang Pahlawan Nasional Indonesia nan marupoan pandiri Muhammadiyah. Inyo adolah putra kaampek dari tujuah badunsanak dari kaluarga K.H. Abu Bakar. KH Abu Bakar adolah saurang ulama jo katib takamuko di Musajik Besar Kasultanan Yogyakarta pado maso itu, dan amak dari K.H. Ahmad Dahlan adolah puteri dari H. Ibrahim nan juo manjabat pangulu Kasultanan Ngayogyakarta Hadiningrat pado maso itu.

## Latar balakang kaluarga jo pandidikan
Namo kaciak K.H. Ahmad Dahlan adolah **Muhammad Darwisy**. Inyo marupoan anak kaampek dari tujuah urang badunsanak nan kasado saudaranyo padusi, kacuali adiak bunsunyo. Inyo tamasuak katurunan nan kaduo baleh dari Maulana Malik Ibrahim, salah saurangnan takamuko di antaro Walisongo, yaitu palopor panyebaran agamo Islam di Jawa. Silsilahnyo tasabuik iolah *[[Maulana Malik Ibrahim]], [[Maulana Ishaq]], [[Sunan Giri|Maulana 'Ainul Yaqin]], Maulana Muhammad Fadlullah (Sunan Prapen), Maulana Sulaiman Ki Ageng Gribig (Djatinom), Demang Djurung Djuru Sapisan, Demang Djurung Djuru Kapindo, kiai Ilyas, kiai Murtadla, KH. Muhammad Sulaiman, K.H. Abu Bakar, jo Muhammad Darwisy (Ahmad Dahlan)*.

Pado umua 15 tahun, inyo pai haji jo tingga di Makah salamo limo taun. Pado pariode ini, Ahmad Dahlan mulai bainteraksi jo pamikiran-pamikiran pambaharu dalam Islam, mode Muhammad Abduh, Al-Afghani, Rasyid Ridha jo Ibnu Taimiyah. Katiko pulang baliak ke kampuangnyo taun 1888, inyo baganti namo manjadi Ahmad Dahlan.

Pado taun 1903, inyo batolak baliak ka Mekah jo manetap selamo duo taun. Pada maso iko, inyo sempat baguru kapado Syekh Ahmad Khatib Al-Minangkabawi nan juo guru dari peadiri NU, KH. Hasyim Asyari. Pado tahun 1912, inyo mandirian Muhammadiyah di kampuang Kauman, Yogyakarta.

Sapulang dari Makah, inyo manikah jo Siti Walidah, sapupunyo surang, anak kiai Pangulu Haji Fadhil, nan isuak dikenal jo Nyai Ahmad Dahlan, saurang Pahlawan Nasional jo pendiri Aisyiyah. Dari pakawinannyo jo Siti Walidah, KH. Ahmad Dahlan mandapek anam orang anak yaitu Djohanah, Siradj Dahlan, Siti Busyro, Irfan Dahlan, Siti Aisyah, Siti Zaharah. Di sampiang itu K.H. Ahmad Dahlan pernah pulo manikahi Nyai Abdullah, jando H. Abdullah. Inyo pernah juo manikahi Nyai Rum, adiak kiai Munawwir Krapyak. K.H. Ahmad Dahlan juo mampunyoi putra dari pakawinannyo jo Nyai Aisyah (adiak Adjengan Penghulu) Cianjur nan banamo Dandanah. Inyo pernah pulo manikah jo Nyai Yasin Pakualaman Yogyakarta.

KH. Ahmad Dahlan maningga pado taun 1923 jo dimakaman di pamakaman Karangkajen, Yogyakarta.

## Rujuakan


## Daftar pustaka

**Buku**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**Jurnal**

* 
* 
* 
* 
* 

**Lainnya**

*
Panyitaaan harato bando Gareja Ortodoks Rusia 1922

**Panyitaan parhiasan dari gareja-gareja di Rusia pado tahun 1922** dilakuan dek pamarentah Bolshevik untuak mamarangi wabah kalaparan pado tahun 1921–1922 di Rusia.   

Panyitaan iko manimbulkan parlawanan dek masuaknyo barang-barang nan diparuntuakan khusus untuak kaparaluan liturgi. Salain itu babarapo pandeta ikuik sato mangorganisasi parlawanan tarhadap panyitaan pariasan gareja.

## Latar balakang
Pamarentah Soviet mangaluaran Dekret Pamisahan Gareja dari Nagara Bagian jo Sakolah dari Gareja pado 5 Februari 1918. Isinyo manyaikan bahasonyo sadoalah properti nan ada pado Gareja Ortodoks Rusia jo organisasi kaagamoan lainnyo akan disita untuak nagara kacuali bangunan jo bando nan digunoan sacaro khusus untuak kaparaluan liturgi. Bangunan jo bando nan tamasuak dalam liturgi tersebut masih dapek digunoan malalui katatapan khusus dari pamarentah lokal atau pusek.

Kaputusan iko mambuek babagai pihak indak pueh sahinggo mangakibaikan sakalompok urang mancubo malakuan parlawanan katiko babarapo pawakilan nagara akan mandaftaran properti gareja jo biaro. Parlawanan tasabuik babuntuik jo sabuah pasidangan. 

Tanggal 23 Februari 1922, Komite Eksekutif Pusat Seluruh Rusia mangeluaaan dekrit "Tantang Panyitaan Parhiasan Gareja"  nan mamarentahan agar pamarentah satampek maambiak sado bando bahargo nan ada di gareja-gareja untuak kudian dikiriman ka *Central Fund for the Relief of the Starving*.

Saurang pandeto nan banamo Patriark Tikhon ikuik sato maalangi kagiatan panyitaan tersebut. Ia mangeluarkan seruan pado 28 Februari 1922 Inyo mangaluaan parnyataan nan isinyo antara lain adaloh malarang panyitaan bando-bando suci jo manyabuik tindakan iko sabagai pancurian bando-bandosuci. Untuak mampakuek pandapeknyo, Patriark marujuak pado 73 kanon para rasul  sarato 10 kanon Dewan Protodeutera.   

## Akibaik
Akibaik dari pasannyo tersebut mako tajadi kisruah antaro parwakilan pamarentah jo umat Kristiani.  Kisruah basanjato paliang tanamo tajadi di Shuya. Di sinan sakalompok urang jo basanjatoan kayu bausaho manalangi parwakilan pamarentah nan ka marabuik parhiasan gareja. Akibaik dari paristiwa tersebut, Patriark Tikhon jo pangikuiknyo disidang. 

Panyitaan harato gareja Gareja Ortodoks Rusia salasai pado 26 Mei 1922.

The New York Times malaporan bahasonyo sabanyak salapan imam, duo urang awam jo ciek padusi dijatuhi hukuman mati di Moskow pado 8 Mei 1922 akibaik manolak panyitaan tersebut.

## Catatan

## Rujuakan

* Архивы Кремля. Политбюро и Церковь. Книга 1. 1922–1925 гг. Дело №23. «Об изъятии церковных ценностей и колоколов»
* Изъятие церковных ценностей. / Д. Н. Никитин / Православная энциклопедия / Т. 21, С. 661-668
* *Кривова Н. А.* Власть и Церковь в 1922–1925 гг.
* *Кривова Н.* *А.* Декрет ВЦИК об изъятии церковных ценностей: от поисков компромисса к конфронтации . // Международный исторический журнал. - No. 1. - 1999.
Bad Cat

***Bad Cat*** adolah sabuah pilem animasi Turki taun 2016 nan diproduksi dek Anima Istanbul Studios dan loosely badasar pado 1996 novel of the same name dek Bülent Üstün.

## Pemeran
* Uğur Yücel sabagai Shero
* Demet Evgar sabagai Taco, Misscat
* Yekta Kopan sabagai Black
* Gökçe Özyol sabagai Rıfkı
* Güven Kıraç sabagai Rıza
* Ahmet Mümtaz Taylan sabagai Tank
* Ayşen Gruda sabagai Hazel
* Cezmi Baskın sabagai Semi
* Okan Yalabık sabagai Zombie

## Rujuakan
Gedung Robot

**Gedung Robot** () talatak di kawasan bisnis Sathorn, Bangkok, Thailand, nan manjadi kantor pusek United Overseas Bank di Bangkok. Gedung iko dirancang untuak Bank Asia dek Sumet Jumsai nan mancaminan komputerisasi parbankan; arsitekturnyo marupoan reaksi tarhadap arsitektur pascamodern jo neoklasik teknologi tinggi. Fitur bangunan, takah dindiang nan samakin ketek ka ateh, antena, jo mato, bakontribusi pado panampilan robot jo fungsinyo nan praktis. Salasai dibangun pado tahun 1986, Gedung Robot marupoan salah ciek contoh paliang baru dari arsitektur modern di Bangkok.

## Rancangan
Arsitek Thailand, Sumet Jumsai, marancang Gedung Robot untuak Bank Asia, nan kudian diakuisisi dek United Overseas Bank pado tahun 2005. Inyo alah dimintak dek direktur Bank Asia untuak marancang sabuah bangunan nan mancaminan modernisasi jo komputerisasi parbankan. Di sisi lain, inyo mandapek inspirasi dari robot mainan anaknyo.

Sumet dengan sangajo marancang gedung tersebut untuak manentang gaya era pascamodern, tarutamo revivalisme klasik jo arsitektur teknologi tinggi takah nan ado pado Center Pompidou. Samantaro Sumet mamuji dimulainyo pascamodernisme sabagai protes tarhadap rancangan modern puritan jo cemplang, inyo manyebuiknyo "sabuah gerakan protes nan bausaho untuak manggantian tanpa maagih panggantinyo". Sumet manolak kabangkitan revivalisme klasik pado partangahan 1980-an sabagai "katarpuruakan intelektual" jo mangkritiknyo sabagai "katalog motif arsitektur tanpa makna" nan manandai revivalisme klasik di Bangkok. Inyo labiah lanjuik manolak arsitektur teknologi tinggi, "nan mambanaman diri ka dalam masin samantaro pado saik nan samo diam-diam...mancintai...artefak buekan tangan jo tanago karajo manual nan tulus", sabagai sabuah gerakan tanpa maso depan.

Gedung iko salasai dibangun pado tahun 1987 dengan biayo 10 juta dolar Amerika Serikat. Manjalang partangahan 1980-an, modernisme arsitektur alah puda di Bangkok; bangunan iko marupoan salah ciek contoh paliang baru dari gaya iko.

## Pengakuan
Gedung Robot dipilih dek Museum Seni Kontemporer, Los Angeles sabagai ciek dari 50 gedung bapangaruah abaik kini. Gedung tersebut juo mandapek panghargaan untuak Sumet dari Museum Arsitektur jo Rancangan Athenaeum Chicago, panghargaan partamo nan diagiah untuak parancang Thailand. Manuruik Stephen Sennott dalam *Encyclopedia of 20th Century Architecture*, gedung Robot "maningkekan pangakuan dunia tarhadap arsitektur modern Thailand".

## Caliak pulo
* Arsitektur Thailand
* Arsitektur modern
* UOB Plaza di Singapura, nan manjadi kantor pusek global UOB

## Rujuakan
### Catatan kaki

### Daftar pustaka
* Kusno, Abidin. *Behind the Postcolonial: Architecture, Urban Space and Political Cultures in Indonesia.* Routledge (2000). .
* Sennott, Stephen (editor). *Encyclopedia of 20th Century Architecture*. Taylor & Francis (2004). .
* Sumet Jumsai. "Building Study: Bank of Asia, Bangkok."  *Mimar: Architecture in Development* 23 (1987): 74–81. Singapore: Concept Media Ltd.
* Williams, China and Joe Cummings. *Bangkok*. Lonely Planet (2004). .

## Pautan lua
* Model bangunan 3D  di Google 3D Warehouse
Uzumaki Naruto

**Uzumaki Naruto** adolah karakter fiktif dalam animasi kartun Japang. Naruto digambaan , mamiliki mato nan bawarna biru jo barambuik kuniang. Naruto barasa dari desa Konohagakure (desa fiktif dalam carito) sakaligus marupoan saurang ninja nan ditandoi jo mamilki ikek kapalo nan basimbolkan saparti daun (simbol desa konoha).

## Rujuakan
April 2020

* Partai Likud jo koalisi Kachol Lavan mancapai **[[pamarintahan Israel ketigo puluah limo|sabuah pajanjian pambagian kuaso]]** pamarintahan Israel antaro Benjamin Netanyahu jo Benny Gantz *(gambar)* salapeh parundiangan salamo tujuah baleh bulan.
* **[[pambunuahan Nova Scotia|Sabuah panembakan massal jo pambakaran]]** di Nova Scotia, Kanada, manewaskan ampek baleh urang.
* Dalam **[[pamiliahan umum legislatif Korea Salatan 2020|pamiliahan umum legislatif Korea Salatan]]**, Partai Demokrat jo sakutunyo maraiah suaro mayoritas dalam Majelis Nasional.
: 

:  
 - 
 -
MahaNakhon

**MahaNakhon** () adolah sabuah gedung pancaka langik multiguna di distrik pusek bisnis Silom/Sathon di Bangkok, Thailand. Gedung iko dibukak pado Desember 2016. Gedung iko mancaliakan bantuak minaro parsegi badinding tirai nan indak konvensional sarato sabuah spiral nan babentuak kubus dibalah ka sisi bangunan. Tinggi bangunannyo yaitu  dan tadiri dari 77 lantai. Sasudah pangaliahan unit hunian patamo pado April 2016, gedung iko diakui sabagai gedung paliang tinggi di Thailand pado 4 Mei 2016 dek Dewan Bangunan Tinggi jo Hunian Kota (CTBUH). Manonjolan hotel, toko ritel, jo tampek tingga, 200 unit *The Ritz-Carlton Residences Bangkok* di dalam gedung iko dijua saharago antaro sakitar USD.1.100.000 hinggo USD.17.000.000, manjadiannyo salah ciek kondominium paliang maha di Bangkok.

## Sijarah
Rincian pangambangan MahaNakhon diumuman pado 27 Mei 2009. Tim pangambang tamasuak arsitek Jerman Ole Scheeren, mantan mitra firma desain *[[Office for Metropolitan Architecture]]*; parusahaan Thai *[[Pace Development]]*; David Collins Studio di London; jo *Industrial Buildings Corporation* (IBC). Pado tahun 2015, PACE mambali siso saham dari mantan mitra IBC, sahinggo manjadi ciek-cieknyo pangembang proyek. Upacaro palatakan batu patamo digala pado 20 Juni 2011, panutupan atok gedung dilakuan pado tahun 2015, dan disalasaian pado tahun 2016. Total nilai proyek sabagai hasil parubahan harago salamo proses konstruksi mancapai 21 miliar Baht (USD620 juta).

Pado Oktober 2013, pambangunan gedung CUBE nan labih ketek rampung. Sangkek itu, minaro utamo mancapai lantai 4, batambah jo kacepatan sakitar duo sampai tigo lantai per bulan. Per September 2014, pambangunan minaro utamo mancapai lantai 45, lalu pado Desember 2014 gedung tersebut alah mancapai lantai 60. Pado April 2015, PACE mangecekan bahasonyo minaro tersebut alah mancapai katinggian panuahnyo kudian ditutuik atoknyo pado 314 meter, manjadiannyo gedung paliang tinggi di Bangkok. Akhianyo pado tahun 2016, CTBUH mangakui gedung tersebut alah rampung dibangun.

Pada Maret 2014, PACE mangecekan bahasonyo properti tersebut kini dijua dengan hak milik tatap dan mutlak, nan sabalunnyo marupoan sabuah properti sewa.

## Rujuakan

## Pautan lua
* Situs resmi
Mai 2020

* Astronom-astronom maumumkan panamuan lubang itam partamo di **[[QV Telescopii|sistem bintang]]** nan tampak dari Bumi.
Irfianda Abidin

**Dr. H. Irfianda Abidin, S.E., MBA.** gala **Datuak Panghulu Basa** () adolah saurang pangusaha jo politikus di Kota Padang. Pado taun 2019, inyo maju manjadi calon legislatif DPR RI di daerah pamiliahan (Dapil) Sumatera Barat I dari Partai Bulan Bintang.

Irfianda Abidin maningga dunia pada 18 November 2020 pukul 12.10 WIB di Hotel Nabawy Syariah 5 di lingkuangan Pesantren Daarul Muwahhidiin, Panyalaian,  X Koto, Tanah Datar. Diduga inyo kalelahan, usai manghadiri safari dakwah di Magetan, Jawa Timur, kamudian juo ke babarapo tampek di Jawa Tengah. Sabalun dikabaan melaningga dunia, inyo damam juo. Jauah sabalun itu inyo dikatahui maidok sakik gulo (diabetes). Jenazahnyo dikubuan di pandam pakuburan keluarga, Kota Padang Panjang.

## Riwayaik
Irfianda manampuah pandidikan SMP dan SMA di Jakarta. Lulus dari Fakultas Ekonomi Universitas Andalas Padang pado Pebruari 1985. Anam bulan kuliah, Irfianda alah tajun ke bisnis. Salain mambantu urang tuonyo di toko tekstil di Padang, Irfianda mambukak paluang bisnis surang. Awalnyo mamborong pambuatan jaket-jaket mahasiswa di sajumlah paguruan tinggi nagari jo swasta di Padang. Bisnisnya taruih bakembang sajalan jo adonyo paluang bisnis baru nan dijalaninyo.

Irfianda maraiah gala MBA taun 2001 pado Jakarta Institut Manajemen Studi jo doktor di bidang manajemen parusahaan pada STIE Institut Pengembangan Wirausahawan Indonesia (IPWI) taun 2004. Pendidikan kelas jauh yang berlangsung di Hotel Bumi Minang, Padang. Bisnis Irfianda maliputi hotel di babarapo lokasi di Padang, SPBU, bimbingan baraja Nurul Fikri jp SPBU untuak kapa nelayan.

## Organisasi

* Katua HIPMI Sumbar (1998-2001)
* Katua ARDIN Sumbar (1997-2003)
* Katua KADIN bidang Pengadaan Barang dan Jasa (1999-2004)
* Katua Asosiasi Pengusaha Komputer Indonesia (1997-2004)
* Katua Majelis Tinggi Kerapatan Adat Minangkabau (MTKAM) Sumbar 2006-2019)
* Katua Ahhul Hally Wal Aqdh (Dewan Syuro) Majelis Mujahidin Pusat (2010-2019)
* Katua Umum Komite Penegak Syariat Islam (KSPI) Pusat di Padang (2007-2019) yang diresmikan Abu Bakar Ba’asyir pada 31 Juli 2007 di Padang
* Katua Forum Masyarakat Minang (FMM) yang memberangkatkan rombongan Sumbar ke Aksi 212 tahun 2016 (2016-2019)

## Referensi
Ummi

***Ummi*** adolah majalah Islam bulanan di Indonesia nan tabik sajak April 1989 hinggo Januari 2018. Sacaro umum, majalah iko barisi pambahasan tantang padusi jo kaluarga. *Ummi* marupoan salah ciek majalah populer di Indonesia dan parnah mamiliki oplah 115.000 eksemplar tiok bulan.

Kelahiran majalah iko digagas dek babarapo aktivis dakwah Islam di Jakarta. Format *Ummi* tainspirasi dari majalah Islam *Amanah* nan dimukasuikan untuak kaluarga Muslim*,* tatapi sacaro khusus mambidik segmen padusi. Dwi Septiawati, lulusan Universitas Negeri Jakarta, manjadi pimpinan redaksi *Ummi* patamo.

Kasuksesan *Ummi* manginspirasi majalah khusus padusi Muslim lainnyo, yakni *[[Annida]]* nan tabik pado 1991, tigo tahun sasudah *Ummi*.

*Ummi* baru mandapek Surek Izin Usaha Panarbikan Pers (SIUPP) dari Menteri Penerangan pado 25 September 1998 karano "administrasi nan indak mudah" jo gadangnyo pitih nan dibutuhan. Sairiang wakatu, oplah *Ummi* maningkek hinggo manjadi 80.000 sampai 100.000 eksemplar tiok bulan. Bahkan, salamo tahun 2001 dan 2002, oplah *Ummi* mancapai angko paliang tinggi yakni sabanyak 115.000 eksemplar tiok bulan.

Pado Oktober 2014, *Ummi* mangaluaan edisi *online*. Edisi cetak *Ummi* tabik tarakhia kali pado Januari 2018.

## Rujukan

## Daftar pustaka

* 
* 
*
*
*
*
*
Peraturan terhadap Urang Cino di Indonesia

Pado maso Orde Lamo jo Orde Baru, pamarintah Indonesia mangaluakan babarapo paraturan perundang-undangan nan sacaro khusus maatua masyarakat Urang Cino. Salapeh maso Reformasi, sabagian gadang paraturan iko alah dihapuih, sairiang dipelokannyo hak-hak Urang Cino dek hukum Indonesia.

## Maso Hindia Balando
Paraturan hukum patamo nan maatua tentang Urang Cino dikaluaan pado tahun 1854 nan maagiah kewarganegaraan Hindia Balando untuak saluruah Urang Cino nan lahia di wilayah Hindia. Namun, katantuan itu baubah pado tahun 1892, katiko Urang Cino dikalompokan baliak manjadi "bangsa Timur Asing" (*Vreemde Oosterlingen*). Hukum perdata Hindia, nan maambiak asas-asas hukum perdata di Balando sasuai asas konkordansi, menganggap sadonyo urang nan lahia di Balando atau wilayah jajahannyo sabagai warga negara Dalam katantuan hukum perdata nan diatua dek *Burgerlijke Wetboek*, Urang Cino diakui sabagai golongan nan tapisah.

Pado tahun 1910, Undang-Undang Kewarganegaraan Balando nan alah diubah menetapkan status saluruah urang non-Eropa sabagai "kawula Balando" (*Nederlandsch onderdonen*), nan bararti hak atas kewarganegaraan Balando di lua negeri jo hak untuak diadili dek pengadilan Eropa di Hindia. Salah satu panyebab parubahan iko adolah dikaluakannyo Undang-Undang Kewarganegaraan Republik Tiongkok 1909 nan mangakui saluruah urang nan mamiliki katurunan Urang Cino sabagai warga negara Republik Tiongkok sasuai asas *jus sanguinis*.

## Orde Lamo
Pado Undang-Undang Dasar nan disahkan pado tahun 1945, warga negara Indonesia diartian sabagai "urang bangsa Indonesia asli jo urang-urang bangsa lain nan disahkan jo undang-undang sabagai warga negara". Katantuan iko manimbuakan "keadaan kewarganegaraan pasif". Bagi Urang Cino, nan manimbuakan katakuikan bahwasonyo urang cino ka diperlakukan sabagai warga negara kelas duo di Republik Indonesia.

### Undang-Undang Kawarganegaraan 1946

Malalui Undang-Undang Nomor 3 Tahun 1946 tentang Kewarganegaraan (kamudian diubah dek Undang-Undang Nomor 6 Tahun 1947 jo Undang-Undang Nomor 11 Tahun 1948), urang "bangsa Indonesia asli" jo urang nan baumua diateh 21 tahun nan alah tingga labiah dari limo tahun di bekas wilayah jajahan Hindia Balando ditetapkan sabagai warga negara Indonesia. Katantuan iko manjamin hak kewarganegaraan Indonesia terhadap Urang Cino nan sabalumnyo bakewarganegaraan Balando. 

## Rujuakan
Evan Dimas

**Evan Dimas Darmono** () adolah pamain sipak bola profesional Indonesia nan bamain pado posisi gelandang. Evan Dimas sukses mambaok Timnas Indonesia U-19 manjuarai Kejuaraan Remaja U-19 AFF 2013 jo mangalahan Vietnam di laga final.

## Karier lua negeri
Pado tahun 2013, inyo diimbau timnas U-19 untuak mangikuti Kejuaraan Remaja U-19 AFF 2013. Evan tapiliah manjadi kapten tim manggantian Gavin Kwan Adsit nan sadang *uci cubo* di klub CFR Cluj. Di kejuaraan ko Evan manjadi pancetak gol nan paliang banyak untuak Indonesia jo 5 gol sarato manjadian timnas manjuarai Piala AFF untuak patamo kalinyo. Duo minggu satalah itu, timnas U-19 batandiang di Kualifikasi Kejuaraan U-19 AFC 2014. Di pertandingan panantuan grup malawan Korea Selatan (12 Oktober 2013), Evan berhasil mencetak *[[hat-trick]]* nan mambuek Indonesia lolos untuak ka babak 16 besar untuak patamo kalinyo. Namun, timnas di Kejuaraan U-19 AFC 2014 indak bisa lolos dari babak grup sahinggo gagal malaju ka Piala Dunia U-20 FIFA 2015.

Satalah panampilan ancaknyo basamo timnas U-19, pelatih Timnas Indonesia Senior, Alfred Riedl mamasuakkan namo Evan Dimas kadalam daftar skuat samantaronyo untuak kompetisi Piala Suzuki AFF 2014. Panampilan patamonyo bamain jo golnyo di timnas senior adolah katiko malawan Timor Leste, namun laga tersebut indak tamasuak hituangan FIFA

Pado awal tahun 2016, Evan Dimas sempat manjalani palatihan di RCD Espanyol B di Spanyol salamo 4 bulan. Sapulangnyo dari palatihan tersebut, Evan maraso nio mambaok Tim Sepak bola Nasional Indonesia berjaya baliak, ditambah momentum kapulangannyo batepatan satalah Menpora Imam Nahrawi mancabuik pambakuan PSSI.

## Karier dalam negeri

### Bhayangkara Surabaya Utd
#### 2016
Sapulang dari Spanyol, Evan Dimas baliak ka klubnyo yoitu Bhayangkara F.C. di ISC A 2016. Evan mambuek panampilan di musim patamonyo katiko malawan Sriwijaya FC pado pakan kaampek. Pertandingan kaduonyo melawan Pusamania Borneo F.C., inyo mancetak gol nan mambuek pertandingan barakhia imbang 1-1.

### Persija Jakarta FC

#### 2020 - kini ko
Evan Dimas tampil patamo kali basamo Persija katiko malawan Borneo FC di Stadion Utama Gelora Bung Karno pado ari Minggu (1/3/2020). Evan sukses mancetak gol patamonyo untuak tim pado minik ka 86 jo mambuek Persija unggua 3-2 malawan Borneo FC. 

## Panghargaan
### Prestasi Klub
**Bhayangkara FC**

* Juara Liga 1 : 2017

### Prestasi lua negeri
**Indonesia U-17**

* Juara Turnamen HKFA: 2012

**Indonesia U-19**

* Juara Turnamen HKFA: 2013
* Juara Kejuaraan Remaja U-19 AFF: 2013

**Indonesia U-23**

* Medali Parunggu Pesta Olahraga Asia Tenggara 2017
*Medali Perak Pesta olahraga Asia Tenggara 2019

### Prestasi Individu

* Pamain mudo Terbaik Indonesia Soccer Championship A 2016
* Tim Terbaik Indonesia Soccer Championship A 2016
* Pamain Terbaik Indonesia 2017 versi Goal.com

## Rujuakan
Pantomime

**Pantomim** (/ ˈpæntəmaɪm /; panto informal) adolah jenis produksi panggung komedi musikal nan dirancang untuak hiburan keluarga. Iko dikambangkan di Inggris, dilakukan di saluruah Inggris Raya, Irlandia jo negara-negara babahaso Inggris lainnyo, tarutamo salamo musim Natal jo Tahun Baru. Pantomim modern mancakup lagu, lelucon, komedi slapstick, jo tarian. Pantomime mampakarajoan aktor lintas gender jo manggabunagan humor topikal jo carito nan kurang labiah didasarkan dongeng, atau dongeng rakyat terkenal. Pantomim adolah bantuak teater partisipatif, panonton diharapkan banyanyi basamo jo bagian musik tatantu sahinggo manyampaikan frasa kapado para panampil.Pantomim mampunyoi sijarah teater nan panjang dalam budaya Barat sajak teater klasik. Iko dikambangkan sabagian dari tradisi commedia dell'arte abad ke-16 di Italia jo tradisi pangguang Eropa jo Inggris lainnyo, sarupo topeng abad ke-17 jo aula musik. Bagian penting dari pantomim, hinggo akhir abad ke-19, adolah harlequinade.

## Roman pantomime
Kata pantomim diadopsi dari kato Latin pantomimus, nan barasal dari kato Yunani παντόμιμος (pantomimos), nan tadiri dari παντο- (panto-) nan bararti "semua", jo μῖμος (mimos), nan bararti penari nan mamerankan kasado peran atau kasado carito. Pantomim Romawi mangacu pado tragedi Yunani jo genre Yunani lainnyo sajak awal, maskipun seni dilambagakan di Roma jo saketek nan diketahui tentangnyo di Yunani pra-Romawi. Kato bahasa Inggris kamudian diterapkan pado partunjuakan tasabuik. Manuruik orasi nan hilang dek Aelius Aristides, pantomim dikenal karano konten erotisnyo jo mantap tariannyo.
Jamaluddin Al-Afghani

**Sayyid Muhammad bin Safdar al-Husayn** (1838-1897) (bahaso Persia: سید محمد بن صفدر حسینی), umumnyo dipanggia jo **Sayyid Jamal-Al-Din Al-Afghani** (bahaso Persia: سید جمال الدین الافغاني) atau **Al-Jamal Asadābādī-Din** (bahaso Persia: جمال الدین اسدآبادی), lahia di desa Asadābād dakek Hamadān, Iran (ado samantaro sumber nan mengacekan Asadabadi marujuak ka Asadabad, daerah provinsi Kunar di Afganistan) marupoan aktivis politik, nasionalis Islam, palatak mulo sarato parintis Islamisme jo Pan Islamisme. Inyo digambaran sabagai pribadi nan labaih mampajuangan parsatuan kaum Muslim dibandingan maribuikan pakaro-pakaro ketek soal yurisprudensi Islam. Inyo banyak manulih dalam majalah *al-'Urwat al-Wuthqa.*

## Pandangan
Jamaluddin Al-Afghani bausaho mamacah tembok eksklusif kaum Muslimin dan mambaok mereka mamasuki dunia nan bapandangan laweh. Afghani tetap optimis jo prinsipnyo untuak mampasatuan umaik Islam meskipun inyo mancaliak realitas adonya kamajemukan bangsa, budaya, jo agamo. Inyo punyo kayakinan bahasonyo umat Islam dapek basatu sacaro politik dengan tatap mampartahankan pandangan mereka. Baginyo, agamo itu surang, khususnyo Islam, bukan manjadian faktor parpecahan. Manuruiknyo parpacahan hanyo tajadi bilo dieksploitasi dek kapantingan-kapantiangan dek urang nan bakapantingan. Manuruik Jamal al-Din, parpacahan di kalangan panganuik agamo labiah banyak dibuek dek *para panjua agamo*. Merekalah nan maambuihan isu silang sangketo dan manggalehannyo di lapak *agamo* masiang-masiang untuak mangaruak kauntuangan pribadi.

Salain itu, inyo picayo bahasonyo Islam jo hukum nan diturunan alah sasuai jo rasionalitas.

## Maningga
Jamaluddin Al-Afghani maningga dek kanker tenggorokan pado tangga 9 Maret 1897 di Istanbul. Mayiaknyo dimakamkan di sinan. Pado akhia 1944, dek adonyo parmintaan pamarentah Afghanistan, mayiaknyo dipindahan ka Afghanistan malalui India. Upacaro pamakamannyo disalanggaroan di Peshawar's Qissa Khwani Bazaar di muko gedung Konsulat Afghanistan. Sasudah itu, mayiaknyo dikubuan di Kabul, tapeknyo di dalam kompleks Universitas Kabul; sabuah mausoleum dibuek di sinan untuak manganangnyo.

Di Kabul, Afghanistan, sabuah universitas dinamoan bardasarkan namonyo, yakni Universitas Syed Jamaluddin Afghanistan. Ado pulo jalan di pusek kota Kabul nan disabuik jo namo Afghani. Di bagian lain Afganistan, tardapat banyak tampek mulai dari Rumah Sakit, Sekolah, Madrasah, Taman, jo Jalan nan banamo Jamaluddin Afganistan.

## Caliak pulo

* Pan Arabisme
* Pan Islamisme

## Rujuakan
Hotel Ryugyong

**Hotel Ryugyong** (kadang diingirihan manjadi **Hotel Ryu-Gyong** atau **Hotel Yu-Kyung**) adolah pancaka langik babantuak piramida balantai 105 nan sampai kini masih sadang dibangun di Pyongyang, Korea Utara. Namonyo ("ibu kota gandarusa") marupoan salah ciek namo Pyongyang sabalunnyo. Bangunan iko tanamo pulo jo namo **105 Building** sasuai jumlah lantainyo. Pambangunan dimulai tahun 1987, tatapi baranti pado tahun 1992 dek Korea Utara mangalami krisis ekonomi sasudah Uni Soviet bubar.

Sasudah 1992, gedung iko alah mancogok jo atok, tatapi indak punyo yingkok atau palangkok interior. Tahun 2008, pambangunannyo dilanjuikan. Tahun 2012, bagian eksteriornya salasai dipasang. Pambukaan hotel iko sempat dijadwalan babarapo kali, tatapi taruih ditundo. Hotel Ryugyong alah manjadi bahan pameo dek media internasional, nan maagiah gala hotel sabagai "Bangunan Paliang Buruak dalam Sijarah Umaik Manusia" jo "Hotel Kiamat."

## Arsitektur
Ryugyong Hotel punyo tinggi  nan manjadiannyo gedung paliang mancolok di kaki langit Pyongyang sakaligus struktur paliang tinggi di Korea Utara. Pambangunan Ryugyong mulonyo dirancanoan salasai tapek wakatu bartapatan jo 13th World Festival of Youth and Students bulan Juni 1989. Kok target tersebut tacapai, hotel iko akan mamacik gala hotel paliang tinggi di dunia. Gedung iko alun tarkalahan tingginyo dek hotel mano sajo sampai Rose Tower di Dubai, Uni Emirat Arab salasai dibangun pado tahun 2009. Ryugyong Hotel kini marupoan bangunan paliang tinggi ka-47 di dunia (basamo China World Trade Center Tower&nbsp;III) bardasaran tinggi totalnyo jo mamiliki jumlah lantai paliang banyak ka-5 di dunia.

Gedung iko punyo tigo sayok, masiang-masiang punyo panjang , leba , jo kamiringan 75 derajat. Di bagian ateh gedung nan babantuak takah piramida tardapat karucut saleba  nan tardiri dari salapan lantai baputa jo anam lantai nan indak baputa. Struktur iko awalnyo dirancanoan mamiliki limo restoran baputa jo 3.000 atau 7.665 kamar hotel (manuruik sumber nan babedo). Menuruik Khaled Bichara dari Orascom, Ryugyong ka muko indak hanyo dioperasian sabagai hotel, tatapi juo untuak kagunoan lain nan mancakup "restoran baputa" jo "gabungan akomodasi hotel, apartemen, jo bisnis".

## Rujuakan
Gurun Suriah

**Gurun Suriah** () disabuik juo sabagai *Hamad*, adolah kombinasi stepa jo gurun pasia sejati nan mancakup  Timur Tangah, maliputi bagian tenggara Suriah, timur laut Yordania, utara Arab Saudi, jo bagian barat Irak. Di subalah selatan babatehan sarato manyatu jo Gurun Arab. Mampunyoi tanah nan tabantang laweh, pamukaan gurun ko panuah batuan baukuran ketek jo gadang, sasekali diselingi dek tumbuahan wadi.

## Panamoan jo latak
Namo *Shamiyah* digunoan pulo untuak panamoan Gurun Suriah ko. Gurun ko dibatehi dek Lembah Orontes jo lapangan vulkanik Harrat al-Shamah di subalah barat, jo dek Efrat di subalah timur. Di utara, gurun pasir digantian dek daerah rumpuik nan labiah subur, jo di selatan batamu jo gurun pasia Samananjuang Arab selatan.

## Kahidupan
Gurun Suriah adolah tampek habitat asli dek binantang hamster Suriah. Bangau, kuntul, bangau *crane*, buruang-buruang ketek, unggeh aia, sarato pulo buruang pamangsa mengunjungi danau musiman nan tadapek di gurunko katiko tibo musim hujan. Mancik ketek adolah binantang nan banyak tadapek disiko, baitu pilo jo predatornyo sarupo ula, kalajengking, jo laba-laba unto; sabalumnyo nan banyak tadapek disiko adolah ruso, serigala, serigala *jackal*, rubah, kuciang, jo karakal, salain itu ado pulo buruang unto, cheetah, hartebeest (antelop afrika), jo onager (keledai lia asia). Mamalia-mamalian nan gadang ko kiniko indak dapek lai ditamuan, karano paburuan nan dilakuan dek manusia.

## Kagiatan parekonomian
Kadaan daerah gurun nan kurang curah hujan sarato kondisi kasuburan tanah nan buruak, kawasan gurun suriah ko dipagunoan dek masyarakaik satempek untuak mangambalo taranak sarupo unto jo domba. Para pangambalo taranak ko mangambalo sacaro bapindah-pindah dari sisi gurun nan ciek ka sisi gurun lainnyo. Pado tahun 1995, pamarintah suriah mamulai marevitalisasi sajuta hektar lahan nan kamudian mambatehi urang untuak mangambalo taranak. Di sekitar tahun 2000-an tadapek proyek pamarintah untuak mananam tumbuahan nan diparuntuakan untuak makan binatang taranak. Babarapo bagian dari gurun tasabuik ditanami tumbuahan. Hasilnyo sukses gadang, para pangambalo taranak tadi malaporan bahwasanyo produktivitas dari hewan taranaknyo maningkek.

## Caliak pulo
* Gurun Arab
* Hilal Subur
* Daftar gurun berdasarkan luas
* Stepa Suriah

## Rujuakan
Gurun Thar

**Gurun Thar**, disabuik juo sabagai **Gurun Gadang India**, adolah sabuah gurun nan barado di bagian baraik lauik Subbenua India, mambantuak bateh alam antaro India jo Pakistan. Gurun iko marupoan gurun nan gadang ka-17 di dunia. Sakitar 85% dari Gurun Thar barado di wilayah India,kamudian sisonyo masuak kadalam wilayah Pakistan. Di India, gurun iko mampunyoi lueh , dimano 60% barado di Rajasthan kamudian malueh ka Gujarat, Punjab, jo Haryana.
Gurun iko tadiri dari bagian nan sangaik kariang yaitunyo wilayah Marusthali di baraik, jo daerah semi gurun di timur jo bukit pasia nan labiah saketek sarato disiko hanyo tadapek saketek curah hujan.

## Bantanga alam

Gurun thar mambantang di antaro Pabukitan Aravalli di timur lauik, Rann Kutch di pasisia jo dataran aluvial dari Sungai Indus di baraik jo baraik lauik. Sabagian gadang gurun ditutuik dek bukik pasia nan barasa dari sedimen di dataran aluvial jo pantai. Pasia iko sangak murah bagarak karano angin kancang nan tajadi sabelum dimulainyo angin muson. Sungai Luni adolah ciek sungai nan tarintegrasi ka gurun iko. Curah hujan terbatas  per tahun, sebagian besar turun pada bulan Juli hingga September.

Tadapek danau aia asin di Gurun Thar ko diantaronyo Sambhar, Kuchaman, Didwana di Rajasthan jo Kharaghoda di Gujarat. Danau iko manarimo aia hujan salamo musim hujan dan kamudian manguok salama musim kamarau. Garam iko barasal dari palapukan batuan di wilayah tasabuik.

## Kaadaan gurun

Tanah di Gurun Thar acok kariang untuak hampia sapanjang tahun dan rentan tahadok erosi angin. Angin bakacepatan tinggi maambuih tanah dari gurun pasia, kamduian malampok babarapo di tanah dilua gurun nan subur, sarato dapek manyababkan pageseran bukik pasia dalam gurun. Bukik pasia distabilkan jo caro managakan panahan angin mikro nan babahan samak baluka jo aforestasi bakalanjutan. Kanal Indira Gandhi nan mampunyoi panjang  mambawo aia janiah untuak Gurun Thar. Hal iko disusun untuak mambarantiann panyebaran gurun ka daerah-daerah nan subur nan diambuid dek angin tadi.

Hanyo saketek jinih batang kayu lokal nan cocok untuak ditanam di gurun. Dek karano itu, jinih batnag kayu eksotis dipakanakan untuak pananaman. Banyak spesies sarupo Eucalyptus, Acacia, Cassia jo genera lain dari Israel, Australia, Amerika Serikat, Rusia, Zimbabwe, Chili, Peru jo Sudan alah dicubo di Gurun Thar. *[[Acacia tortilis]]* alah tabukti manjadi spesies nan paliang manjanjikan untuak aforestasi gurun jo jojoba adolah spesies lain nan manjanjikan jo mampunyoi nilai ekonomis.

## Rujuakan

## Pranala luar

* 
* Gurun Thar, *Terrestrial Ecoregions*. World Wildlife Fund.
* Dharssi.org.uk , Photos of the Thar desert
* Avgustin.net , Photos of the Thar desert in Pakistan side
* MIT.gov, आपणो राजस्थान
Sijarah Korea Utara

**Sijarah Korea Utara** bamulo katiko Jepang manyarah di akhia Parang Dunia II pado tahun 1945 sahinggo mambuek parpisahan antaro Korea di garih 38. Uni Soviet manduduaki bagian utara, samentaro Amerika Serikat manduduaki bagian selatan. Uni Soviet jo Amerika Serikat gagal untuak saiyo manyatuan baliak nagara tersebut, dan pado tahun 1948 kaduo nagara managakan duo pamarentahan nan tapisah: Uni Soviet mambantuak Republik Demokratik Rakyat Korea samentaro Amerika Serikat mambantuak Republik Korea nan kaduonyo saliang mangklaim sabagai pamarentah resmi nan badaulat ateh sadoalah wilayah Korea.

Pado tahun 1950 katiko Parang Korea pacah, pamisahan garih di pararel utara ka-38 digantian manjadi Zona Demiliterisasi Korea. Basitagang antaro kaduo pihak taruih balanjuik. Kim-Il-Sung mamimpin Korea hinggo akhia hiduiknyo pado 1994. Inyo mambangun budaya pamujaan individu ateh dasar prinsip Juche, yakni ideologi nan baprinsip "tagak di ateh kaki surang". Putra Kim-Il-Sung, Kim-Jong-il manjadi palanjuiknyo dan kakuasaan tersebut masih ditaruihan hinggo putranyo, Kim Jong-un. Korea Utara mandapek paratian internasional ateh program misil nuklirnyo.  Di tangah kakhawatiran internasional, Korea Utara mangambangkan rudal nuklir. Pado tahun 2018, Kim Jong-un mambuek usul pardamaian antaro Korea Selatan jo Amerika Serikat.

## Sabalun pamisahan
Pado tahun 1910 hinggo akhia Perang Dunia II, Korea barado di bawah jajahan Japang. Pado maso tersebut, kabanyakan panduduak Korea bakarajo sabagai patani. Pado era 1930-an, Japang mambangun patambangan, ampang hidro elektrik jo pabrik manufaktur di utara Korea jo Manchuria. Warga kelas pakarajo Korea maningkek drastis jo banyak panduduaknyo nan pindah bakarajo di Manchuria. Sabagai dampak, 65% industri barek Korea balokasi di utara dan hanyo 37% nan digunoan sabagai agrikultur.

Pargarakan malawan panduduakan imperialisme kolonial Japang maningkek nan dipimpin dek pamimpin gerilya komunis Kim Il-sung.

Korea bagian utara mandapekan labiah saketek paparan budaya Barat, tarutamo tarhadap masuknyo agamo. Sajak tibonyo para misionaris pado akhia abaik ke-19, barat laut Korea jo Pyongyang sangaik kuek jo Kakristenan hinggo Pyongyang diagiah gala sabagai "Yerusalem dari Timur".

## Rujuakan

## Pautan lua
* Garih Wakatu Sijarah Korea Utara
Juche

***Juche*** (biasonyo indak ditarjamahan atau kadang-kadang juo disabuik "tagak di ateh kaki surang") adolah ideologi resmi Korea Utara, dijalehan dek pamarentahan Korea Utara sabagai "kontribusi usali, brilian, jo revolusioner dari Kim Il-sung tarhadap pamikiran nasional jo internasional". Juche badalil bahasonyo "manusia manguasai takdirnyo", dan rakyat Korea Utara adolah "panguaso revolusi jo pambangunan" dan bilo rakyat manjadi kuek dan mandiri, bangso akan mandapek sosialisme nan labiah nyato.

Kim Il-sung (1912–1994) manciptoan ideologi iko, nan usalinyo maupoan varian dari Marxisme–Leninisme nan kudian diagih ciri khas Korea Utara nan manyaratoan materialisme ala Marxisme–Leninisme dan sangaik manakanan individu, negara kabangsoan, jo kadaulatan. Pamarentahan  Korea Utara manggunoan ideologi *Juche* sabagai pandangan hiduiknyo dan taruih digunoan sabagai identitas politiknyo samanjak tahun 1950-an ka ateh. Prinsip dasar dari Juche adolah manggariakan bangso manuju kamardekaan (*jaju*), malalui pambangunan "parekonomian nasional" (*jarip*) sarato panakanan pado katahanan diri (*jawi*) dalam rangko mambangun sosialisme. Manuruik buku *North Korea: A Country Study* by Robert L. Worden, Marxism–Leninism alah ditinggaaan katiko dimulainyo de-Stalinisasi di Uni Soviet dan sapanuahnyo diganti jo Juche saindaknyo sajak 1974.

Praktik *Juche* baraka dari ide kabalanjuikan ateh kamandirian partanian. Ideologi iko digambaran sabagai ultranasionalisme etnis Korea nan bakambang sasudah hilangnyo unsur-unsur usali Marxisme–Leninisme.

## Minaro Juche

Monumen barupo minaro nan dinamoan badasaran ideologi iko talatak di tepi sabelah timur Sungai Taedong di Pyongyang, Korea Utara. Monumen iko dibangun untuak marayoan ulang tahun Kim Il-sung nan ka-70. Meskipun manuruik sumber resmi Minaro Juche dirancang dek putra sakaligus pandahalu Kim II-sung, yakni Kim Jong-il, ado katarangan dari mantan pajabat Korea Utara nan mambantahnyo.

## Pangaruah
Salamo Parang Dingin, pamarentah Korea Utara mampromosian ideologi iko secara global.

Presiden Rumania, Nicolae Ceauşescu, kagum akan konsep *Juche* sasudah mangunjungi Korea Utara dalam rangkaian lawatannyo ka Asia pado tahun 1971 dan bagageh manarapan ideologi iko di nagaranyo mulai tahun 1974.

Baik di Tiongkok maupun Vietnam, tampek Marxisme–Leninisme dipromosian dek nagara, Juche alah banyak dikritik jo dicacek. Dulunyo, Juche parnah kuek di kaduo nagara tersebut.

## Rujuakan
Mahkamah Agung Indonesia

**Mahkamah Agung Republik Indonesia** (disingkek **MA RI** atau **MA**) adolah sabuah lembaga negara Republik Indonesia nan malaksanakan kakuasanaan kahakiman. Mahkamah Agung mambawahi badan-badan paradilan umum, paradilan agamo, paradilan militer, jo paradilan Tata Usaha Negara.

## Rujuakan
Konferensi Asia-Afrika

**Konferensi Tingkat Tinggi Asia–Afrika** (disingkek  KTT Asia Afrika atau KAA adolah konferensi antaro negara - negara Asia jo Afrika.      

Konferensi ko balansuang salamo sapakan (18 sampai 24 April 1955)  nan dihadiri dek 24 negara di Asia jo Afrika. Presiden Indonesia, Soekarno nan mambukak acara di Gedung Merdeka, Bandung.       

## Sijarah
Konferensi Asia-Afrika partamo kali diadokan di Bandung pado tahun 1955. Konferensi ko dilatarbalangi dek babarapo hal, diantaronyo adonyo parang dingin antaro blok barat jo blok timur, panjajahan nan tajadi di Asia jo Afrika, kawatia dek adonyo pangambangan sanjato nuklir, PBB alum bahasia manyalasaian pasoalan dunia.

## Dasasila Bandung
Dasasila Bandung marupoan hasia dari parumusan Konferensi Asia-Afrika.

## Palopor
Konferensi Asia-Afrika ko dipalopori dek limo urang dari limo negara : 
*  Indonesia : Ali Sastroamidjojo
*  Pakistam : Mohammad Ali Bogra
*  India : Jawaharlal Nehru
*  Sri Lanka : Sir John Kotelawala
*  Myanmar : U Nu

## Peserta
Salain limo palopor tabantuaknyo konferensi, ado babarapo negara nan ikuik ka dalam konferensi ko, negara-negara di Asia jo Afrika sarato Timur Tengah : 

* 
* 
* ***' (sekarang ***')
* ***' (sekarang ***')
* 
* 
* ***'
* ***'
* 
* 
* 
* 
* 
* 
* 
* 
* 
* 
* ****
* 
* 
* 
* 
* 
* 
* 
*  (Republik Vietnam)
* 
* 

## Rujuakan